સાડી : બ્લૉક-પ્રિન્ટેડ સાડી મિડલ-એજ મહિલાઓ માટે બેસ્ટ ઑપ્શન છે. કૉટન સાડી પહેરવી એના કરતાં કૉટન બ્લૉક-પ્રિન્ટેડ સાડી પહેરી શકાય. જો તમારું શરીર ભરેલું છે તો તમારે ઝીણી ડિઝાઇન પસંદ કરવી. બ્લૉક-પ્રિન્ટેડ સાડીમાં જો અલગ લુક આપવો હોય તો સાડી સાથે કૉન્ટ્રાસ્ટ કલરનું કૉટન-પ્રિન્ટેડ બ્લાઉઝ પહેરી શકાય. એની સાથે ગળામાં એક સ્ટેટમેન્ટ નેકલેસ, લો બન અને પગમાં ફ્લૅટ્સ એક અલગ લુક આપી શકે છે. તમારી પાસે જો કોઈ પ્લેન કોટા ફૅબ્રિક હોય તો એના પર પણ બ્લૉક-પ્રિન્ટ સારી લાગી શકે. જેમ કે પિસ્તા કલરનું કોટા ફૅબ્રિક છે તો એના પર નીચે બૉર્ડર કરવી એટલે કે પાંચ ઇંચથી લઈને ૬ ઇંચ સુધીની બે કલરમાં ગદની બૉર્ડર પસંદ કરવી. પિસ્તા કલર છે તો એના પર બ્લુ અને પિન્કનું કૉમ્બિનેશન સારું લાગી શકે. પૅક બૉર્ડર આપ્યા પછી એના પર કાંગરીવાળી બૉર્ડર મૂકવી અને ત્યાર બાદ છુટ્ટી-છુટ્ટી બુટ્ટી મૂકવી અને ઑલઓવર ગોલ્ડન ડૉટ્સ કરવાં. થોડો ફૉર્મલ લુક આપવો હોય તો બ્લુ અથવા પિન્ક કલરનું સેમી જામેવારનું બ્લાઉઝ કરાવવું. જામેવારની પટ્ટી સાડીમાં મુકાવવાનું ન ભૂલવું.